5 แผนสำรอง เผื่อกรณีฉุกเฉินทางการเงิน มีอะไรบ้าง
5 แผนสำรอง เผื่อกรณีฉุกเฉินทางการเงิน ได้แก่

1. รายได้สำรอง / รายได้เสริม
-  การมีรายได้ทางเดียว ถือว่ามีความเสี่ยงทางการเงินค่อนข้างสูง เพราะหากตกงาน หรือธุรกิจนั้นเกิดมีปัญหา อาจทำให้รายได้ที่มีอยู่หายไป หรือลดลง ซึ่งต้องมีผลกระทบทางการเงินอย่างแน่นอน 
-  ฉะนั้น หากใครยังมีรายได้แค่ทางเดียว ลองมองหาธุรกิจอื่นเสริม หรือ หารายได้เสริม ที่คิดว่าเหมาะกับความถนัดของตนเอง

2. แบ่งเงินสำรองไว้ขั้นต่ำ 3 – 6 เท่าของรายจ่ายต่อเดือน:
-  หลายคนอาจจะกันเงินส่วนนี้ไว้อยู่แล้ว แต่สำหรับบางคนที่ยังไม่มีเงินสำรองเผื่อฉุกเฉินก้อนนี้ ก็สามารถทยอยเก็บเงินส่วนนี้ โดยอาจจะมีเป้าหมายเก็บเงินก้อนนี้ภายใน 1 – 2 ปี 
-  แนะนำฝากเงินก้อนนี้ ในรูปแบบของการฝากธนาคาร หรือ กองทุนตราสารหนี้ระยะสั้น ที่ฝากง่าย ถอนง่าย สภาพคล่องสูง สามารถนำมาใช้ได้ทันท่วงที

3. ป้องกันความเสี่ยงด้วยแผนประกันภัย:
-  เป็นวิธีที่โอนความเสี่ยง ด้านการเจ็บป่วย อุบัติเหตุ เสียชีวิต ประกันภัยทรัพย์สิน เช่น ประกันรถ ประกันอัคคีภัย ให้กับบริษัทประกันภัยรับความเสี่ยง 
-  ทั้งนี้ สิ่งที่ควรนำมาพิจารณาในการวางแผนวิธีนี้ คือ ความสามารถในการชำระเบี้ย โดยพิจารณาว่าเบี้ยประกันที่ชำระนั้น สามารถชำระได้ ไม่ได้สูงเกินความสามารถในการชำระ และที่สำคัญแผนประกันที่ซื้อนั้น ครอบคลุมคุ้มครองมากน้อยเพียงไร เพราะแต่ละแผนนั้น จะมีวงเงินคุ้มครองที่ต่างกัน และ
-  ควรศึกษาถึงเงื่อนไขและข้อยกเว้นด้วย ว่ามีอะไรบ้างที่บริษัทประกันไม่คุ้มครอง

4. บัตรเครดิต / บัตรกดเงินสด:
-  หากยังไม่มีเงินสำรองที่มากพอ ลองสำรวจวงเงินบัตรเครดิต / บัตรกดเงินสดดูว่ามีวงเงินเหลือไว้ใช้ เผื่อกรณีฉุกเฉินเท่าไหร่ หรืออาจจะวางแผนการใช้บัตรเหล่านี้ ไม่ใช้จนเต็มวงเงิน หรือใช้เท่าที่จำเป็น เพราะหากมีวินัยในการใช้บัตรเหล่านี้ ฉุกเฉินก็ยังมีตัวช่วยอีกทาง 
-  และสิ่งที่ควรคำนึงถึง คือ ค่าธรรมเนียมการใช้วงเงิน อัตราดอกเบี้ย เพราะส่วนมากอัตราดอกเบี้ยจะอยู่ที่ประมาณ 20% – 25% ต่อปี

5. สินทรัพย์ที่มีอยู่:
-  ลองมาสำรวจสินทรัพย์ที่มีอยู่ ว่าหากฉุกเฉินสินทรัพย์ตัวไหนจะสามารถเปลี่ยนเป็นเงินได้เร็วที่สุด ไม่ว่าจะเป็นการนำไปขาย หรือค้ำประกันการกู้ยืม 
ยกตัวอย่าง เช่น :
5.1  ทองคำ , ของมีค่า , ของใช้ส่วนตัว เช่น พระเครื่อง นาฬิกา กระเป๋า แบรนด์เนม ต่าง ๆ ก็เป็นทางเลือกหนึ่งในวันฉุกเฉินทางการเงิน 
-  สิ่งที่ควรพิจารณา คือ ความคุ้มค่าระหว่างหากขายไป กับ จำนำ อย่างไหนจะดีกว่ากัน เพราะหากวันหนึ่งอยากจะกลับมาซื้อใหม่ จะคุ้มค่าหรือไม่
5.2  รถ , โฉนดที่ดิน 
-  หากต้องการใช้เงินด่วน ๆ ที่ดินเป็นอสังหาริมทรัพย์ที่สภาพคล่องต่ำ เพราะหากต้องการขาย อาจจะขายไม่ได้ในทันที 
-  กรณีฉุกเฉินที่ดินจึงอาจจะนำไปจำนอง เพื่อให้ได้เงินใช้ได้ทันท่วงที 
-  ทั้งนี้ ก็พิจารณาให้ดีถึง เงื่อนไขของสัญญาและอัตราดอกเบี้ย
5.3  สลากออมสิน / สลาก ธกส. 
-  หากมีอยู่ก็สามารถนำไปค้ำประกัน เพื่อขอเงินกู้ได้ 
-  โดยทางธนาคารจะให้กู้วงเงิน 90% – 95% ของจำนวนเงินที่ซื้อสลาก และ
-  อัตราดอกเบี้ยค่อนข้างต่ำเพียง 2.5% – 4% ต่อปี ทั้งนี้ เป็นไปตามอัตราที่ธนาคารกำหนด
5.4  กรมธรรม์ประกันชีวิต หากขอยกเลิกกรมธรรม์ก่อนครบสัญญา อาจจะไม่คุ้มกับเบี้ยประกันที่ชำระไป 
-  มีทางเลือกหากต้องการใช้เงิน สามารถขอกู้เงินจากกรมธรรม์ประกันชีวิตได้ ซึ่งวงเงินกู้จะได้มากน้อยเท่าไหร่นั้น ขึ้นอยู่กับแบบประกันหลักที่ทำ เพราะแต่ละแบบมูลค่ากรมธรรม์จะต่างกัน และขึ้นอยู่กับระยะเวลาที่ชำระเบี้ยไปแล้ว  

สัญญาเพิ่มเติมประเภท : 
-  ประกันสุขภาพ อุบัติเหตุ หรือโรคร้ายแรง จะไม่ได้นำมาคิดเป็นมูลค่าของกรมธรรม์ 
-  เพราะเบี้ยเหล่านี้เป็นสัญญาเพิ่มเติม หรือที่คุ้นเคยเรียกกันว่า เบี้ยทิ้ง นั่นเอง โดยอัตราดอกเบี้ยเงินกู้กรมธรรม์ส่วนใหญ่จะอยู่ที่ประมาณ 6% – 8% ต่อปี ซึ่งก็ขึ้นอยู่กับบริษัทประกันแต่ละที่
5.ความรู้ทางการเงิน